स्थिति एवं विस्तार – मध्यप्रदेश के दक्षिणी भाग में सतपुड़ा – मैकल श्रेणी पर स्थित सिवनी जिला विकास कार्यो हेतु एक प्रशासनिक इकाई है | जिले का विस्तार 21°-37’ से 22°-57’ उत्तरी अक्षांश तथा 79°-19’ से 80°-17’ पूर्वी देशांतर के मध्य है | उत्तर पूर्व में मंडला जिला , उत्तर में जबलपुर जिला , उत्तर- पश्चिम में नरसिंहपुर जिला , पश्चिम में छिंदवाडा जिला , दक्षिण पूर्व में बालाघाट जिला एवं दक्षिण में महाराष्ट्र प्रदेश के नागपुर जिले सिवनी जिले की सीमा बनाते है |सिवनी जिले का कुल क्षेत्रफल 8758 वर्ग किलो मीटर है ।